wickkiey/tamil-wikipedia-chunked huggingface dataset:
# ஏஷ்வல் பிரின்ஸ்

## சர்வதேச போட்டிகள்

2002 ஆம் ஆண்டில் ஆத்திரேலியத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது .பெப்ரவரி 22 இல் ஜோகன்ஸ்பார்க்கில் நடைபெற்ற ஆத்திரேலியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 99 பந்துகளில் 48 ஓட்டங்களை எடுத்து கில்லெஸ்பி பந்துவீச்சில் ஆட்டமிழந்தார். இரண்டாவது ஆட்டப் பகுதியில் 48 பந்துகளில் 29 ஓட்டங்கள் எடுத்து ஷேன் வார்ன் பந்துவீச்சில் ஆட்டமிழந்தார். இந்தப் போட்டியில் ஆத்திரேலிய அணி 360 ஓட்டங்கள் மற்றும் ஒரு ஆட்டப் பகுதியில் வெற்றி பெற்றது.  
2002-03 ஆண்டுகளில் இலங்கைத் துடுப்பாட்ட அணி மற்றும் வங்காளதேசத் துடுப்பாட்ட அணிகளுக்கு எதிரான போட்டியில் இவர் விளையாடினார். ஆனால் சிறப்பான ஆட்டத்திறனை வெளிப்படுத்தத் தவறியதனால் இவர் அணியில் இருந்து நீக்கப்பட்டார். பின் உள்ளூர்ப் போட்டிகளில் சிறப்பாக விளையாடியதன் மூலம் இவர் மீண்டும் அணியில் சேர்க்கப்பட்டார். 2004 ஆம் ஆண்டில் சிம்பாப்வே அணிக்கு எதிரான தேர்வுத் தொடரில் தனது முதல் நூறு ஓட்டங்களை அடித்தார். பின் மேற்கிந்தியத் தீவுகள் அணிக்கு எதிரான போட்டியில் 131 ஓட்ட்ங்கள் எடுத்தார். அந்தப் போட்டியில் ஜாக்கஸ் காலிசுடன் இணைந்து 267 ஓட்டங்கள் எடுத்தார். இதன்மூலம் ஐந்தாவது இணைக்கு அதிக ஓட்டங்கள் எடுத்த தென்னாப்பிரிக்க இணை எனும் சாதனை படைத்தது.2011 ஆம் ஆண்டில் இலங்கைத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது . டிசம்பர் 26 இல் டர்பனில் நடைபெற்ற இலங்கைத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 21 பந்துகளில் 14 ஓட்டங்களை எடுத்து ஹெராத் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 24 பந்துகளில் 7 ஓட்டங்கள் எடுத்து பெர்னாண்டோ பந்துவீச்சில் ஆட்டமிழந்தார். இந்தப் போட்டியில் இலங்கை அணி 208 ஓட்டங்களில் வெற்றி பெற்றது.
# ஹராகிரி

(*harakiri*) அல்லது **செப்புக்கு** (*Seppuku*) என்பது ஜப்பானிய அரசவம்சத்தினரும் உயர்குடியினரும் தமது வயிற்றைக் கிழித்துக் கொண்டு தற்கொலை செய்கின்ற பாரம்பரியமான ஒரு வழக்கமாகும். *ஹராகிரி* என்றால் சப்பானிய மொழியில் வயிற்றைக் கிழித்தல் என்பதாகும்.
# ஹராகிரி

## இதையும் பார்க்க

- கமிக்காஸ்
- நவகண்டம்
# மெரிக் பிரிங்கிள்

**மெரிக் பிரிங்கிள்** (*Meyrick Pringle*, பிறப்பு: சூன் 22 1966 ), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 17 ஒருநாள் பன்னாட்டுத் துடுப்பாட்டப் போட்டிகளிலும் 119 முதல்தர துடுப்பாட்டப் போட்டிகளிலும், 177 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 -1995 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 -1994 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பெண் புலிகள்

தமிழீழ விடுதலைப் புலிகளின் போராளிகளில் பெண் போராளிகள் **பெண் புலிகள்** என அழைக்கப்பட்டனர். பெண்புலிகள் தமக்கெனத் தனியான படைப்பிரிவுகளைக் கொண்டிருந்தனர். தமிழீழ விடுதலைப் புலிகளின் அனைத்துக் கட்டமைப்புக்களிலும் பெண் போராளிகள் தங்கள் பங்களிப்பினைச் செலுத்தியிருந்தனர். சிறீலங்கா படையினருடன் பல்வேறு சண்டைகளையும் பெண் போராளிகள் தனியே தங்கள் படையணிகளைக் கொண்டு மேற்கொண்டிருந்தனர்.
# பெண் புலிகள்

## பெண்புலிகள் படையணிகள்

- மாலதி படையணி
- சோதியா படையணி
- மகளிர் அரசியற் பிரவு
- சுதந்திரப் பறவைகள்
# ஜான் லெஸ்டர்

**ஜான் லெஸ்டர்** (*John Lester* பிறப்பு: ஆகத்து 1 1871, இறப்பு: செப்டம்பர் 3 1869), இவர் ஐக்கிய அமெரிக்க அணியின் துடுப்பாட்டக்காரர். 47 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1896-1908 பருவ ஆண்டில் முதல்தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர்.
# ஜான் லெஸ்டர்

## வெளி இணைப்பு

- ஜான் லெஸ்டர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# மைக் புரொக்டர்

**மைக் புரொக்டர்** (*Mike Procter*, பிறப்பு: செப்டம்பர் 15 1946 - 17 பெப்பிரவரி 2024), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 401 முதல்தர துடுப்பாட்டப் போட்டிகளிலும், 271 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1967 - 1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹென்றி புரொம்னிட்ஸ்

**ஹென்றி புரொம்னிட்ஸ்** (*Henry Promnitz*, பிறப்பு: பிப்ரவரி 23 1904, இறப்பு: செப்டம்பர் 7 1983), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 45 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பார்ட் கிங்

**பார்ட் கிங்** (*Bart King* பிறப்பு: அக்டோபர் 19 1873, இறப்பு: அக்டோபர் 17 1965), இவர் ஐக்கிய அமெரிக்க அணியின் துடுப்பாட்டக்காரர். 65 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1893-1912பருவ ஆண்டில் முதல்தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வேகப் பந்துவீச்சாளர்.
# பார்ட் கிங்

## வெளி இணைப்பு

- பாட் கிங் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# அம்சத் கான் (துடுப்பாட்டக்காரர், பிறப்பு 1966)

**அம்சத் கான்** (*Amjad Khan* பிறப்பு: ஆகத்து 21 1966), இவர் ஐக்கிய அமெரிக்க அணியின் துடுப்பாட்டக்காரர்.. இரண்டு முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டியிலும், கலந்து கொண்டுள்ளார். இவர் 1988/89 பருவ ஆண்டில் முதல்தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், குச்சக்காப்பாளர்
# அம்சத் கான் (துடுப்பாட்டக்காரர், பிறப்பு 1966)

## வெளி இணைப்பு

- அம்ஜாட் கான் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சாள்ஸ் பிரின்ஸ்

**சாள்ஸ் பிரின்ஸ்** (*Charles Prince *, பிறப்பு: செப்டம்பர் 11 1874, இறப்பு: பிப்ரவரி 2 1949), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 24 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# நெவில் குயின்

**நெவில் குயின்** (*Neville Quinn*, பிறப்பு: பிப்ரவரி 21 1908, இறப்பு: ஆகத்து 5 1934), தென்னாப்பிரிக்க அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும் , 51 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 -1932 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நோமன் ரீட்

**நோமன் ரீட்** (*Norman Reid *, பிறப்பு: திசம்பர் 26 1890, இறப்பு: சூன் 6 1947), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 13 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பிணைய இடைமுக கட்டுப்பாட்டகம்

**பிணைய இடைமுக கட்டுப்பாட்டகம்** அல்லது பிணைய இணக்கி (Network Interface Controller(NIC), Network Interface Card, Network Adapter, LAN Adapter) என்பது ஒரு கணினியை ஒரு கணினிப் பிணையத்துடன் இணைக்கப் பயன்படும் ஒரு வன்பொருள் ஆகும்.  
இது பொதுவாக ஒரு விரிவாக்க அட்டையாக (Expansion card) கணினியுடன் இணைக்குமாறு வடிவமைக்கப்படுகிறது. புதிய கணினிகளில் இவை ஏற்கனவே நிறுவப்பட்டு வருகின்றன.
# வெள்ளை மந்தி

**வெள்ளை மந்தி** (, **சுள்ளிய சாம்பல் மந்தி**) ஒரு பழைய உலக குரங்காகும். மற்ற சாம்பல் மந்திகளைப் போலவே இவையும் இலை உண்ணும் குரங்காகும். இவை இந்தியா, இலங்கை போன்ற நாடுகளில் காணப்படுகின்றன. இவை தற்போது அச்சுறு நிலையை அண்மித்த நிலையில் உள்ளன. இவை தமிழகத்தில் முதுமலை வனவிலங்கு காப்பகத்தில் காணப்படுகிறன. இவற்றில் இரண்டு சிற்றினங்கள் உள்ளன. அவை
1. இந்திய வெள்ளை மந்தி
1. இலங்கை வெள்ளை மந்தி
# நந்தினி சேவியர்

**தே. சேவியர்** என்ற இயற்பெயர் கொண்ட **நந்தினி சேவியர்** (25 மே 1949 – 16 செப்டம்பர் 2021) ஈழத்துப் படைப்பாளிகளில் ஒருவர். கவிதை, சிறுகதை, நாவல், பத்தி, விமர்சனக்கட்டுரை ஆகிய துறைகளில் தமது ஆளுமையைச் செலுத்தியவர்.
# நந்தினி சேவியர்

## வாழ்க்கைச் சுருக்கம்

சேவியர் யாழ்ப்பாணம் தென்மராட்சி மட்டுவிலைப் பிறப்பிடமாகக் கொண்டவர். திருகோணமலையில் வசிக்கிறார். பாடசாலைக்கல்வியை மட்டுவில் கல்வயல் சைவப்பிரகாச வித்தியாசாலை, மட்டுவில் அரசினர் தமிழ்க்கலவன் பாடசாலை,சுழிபுரம் விக்டோரியாக் கல்லூரி, வதிரி திருஇருதயக் கல்லூரி ஆகியவற்றில் கற்றார். பின்னர் யாழ் தொழில்நுட்பக் கல்லூரியிலும் பயின்றார். இலங்கை கம்யூனிஸ்ட் கட்சி (சீனச்சார்பு) வாலிப சங்க இயக்கத்தில் இணைந்து செயற்பட்டவர். இலக்கியச் செயற்பாடுகளுடன் சமூகச்செயற்பாடுகளிலும் முன்நின்று உழைத்தவர்.
# நந்தினி சேவியர்

## இலக்கியப் பங்களிப்பு

சிறுகதைத்துறையிலேயே நன்கு அறியப்பட்டவர். நந்தினி சேவியர் என்ற பெயரிலேயே அதிகமும் எழுதிவந்தார். இவருடைய பத்தி எழுத்துக்கள் மற்றும் கட்டுரைகள் சில வ.தேவசகாயம், தாவீது கிறிஸ்ரோ ஆகிய பெயர்களிலும் வெளிவந்துள்ளன. நாவல்கள் குறுநாவல்கள் கட்டுரைகள், பத்தி எழுத்துக்கள் ஆகியவற்றை எழுதியிருந்தாலும் அவை இன்னமும் நூல்வடிவம் பெறவில்லை. இவரின் சிறுகதைகள் மாத்திரமே இரண்டு தொகுதிகளாக வெளிவந்துள்ளன. இவருடைய படைப்புக்கள் தாயகம், மல்லிகை, வாகை, அலை, புதுசு, இதயம், ஒளி,சிந்தாமணி, வீரகேசரி, தொழிலாளி, சுதந்திரன், ஈழமுரசு, ஈழநாடு ஆகிய சஞ்சிகைகளிலும் பத்திரிகைகளிலும் வெளிவந்துள்ளன. இலங்கை வடமாகாண கல்வி அமைச்சு கலை இலக்கியச் செயற்பாடுகளுக்கு இவர் செய்த பங்களிப்பு முக்கியமானது.  
மேகங்கள், கடற்கரையில் தென்னை மரங்கள் நிற்கின்றன ஆகிய நாவல்களையும் ஒரு வயதுபோன மனிதரின் வாரிசுகள் என்ற குறுநாவலையும் எழுதியுள்ளார். ஆனால் அவை இன்னமும் பிரசுர வடிவம் பெறவில்லை.
# நந்தினி சேவியர்

## பாடநூலில் பங்களிப்பு

2012 ஆம் ஆண்டிலிருந்து 'தரம் 10 தமிழ்மொழியும் இலக்கியமும்' என்ற பாடநூலில் "நந்தினிசேவியர் சிறுகதைகள்" என்ற முருகையனின் கட்டுரை சேர்க்கப்பட்டுள்ளது.
# நந்தினி சேவியர்

## ஆய்வரங்கு

தமிழ்நாட்டில் செப்ரெம்பர் 2000 இல் காலச்சுவடும் சரிநிகரும் இணைந்து நடாத்திய **தமிழினி 2000** மாநாட்டில் கலந்து கொண்டு 'இருபதாம் நூற்றாண்டில் ஈழத்துத் தமிழ் மார்க்சிய இலக்கியம்' என்ற கட்டுரையை சமர்ப்பித்து உரை நிகழ்த்தினார்.
# நந்தினி சேவியர்

## வெளிவந்த நூல்கள்

- அயல் கிராமத்தைச் சேர்ந்தவர்கள் (சிறுதைத் தொகுப்பு) பதிப்பு 1993, வெளியீடு - தேசிய கலை இலக்கியப் பேரவை
- நெல்லிமரப் பள்ளிக்கூடம் (சிறுகதைத் தொகுப்பு) பதிப்பு 2011, வெளியீடு கொடகே.
- நந்தினி சேவியர் படைப்புகள், 2014 டிசம்பர், விடியல் பதிப்பகம், சென்னை.
- பிடித்த சிறுகதை (200 ஈழத்து சிறுகதையாளர்கள் பற்றிய தொகுப்பு) பதிப்பு 2019, வெளியீடு கொடகே
# நந்தினி சேவியர்

## பெற்ற கெளரவங்கள்

- ஈழநாடு பத்திரிகையின் 10வது ஆண்டு நிறைவையொட்டி அகில இலங்கை ரீதியில் நடத்தப்பட்ட நாவல் போட்டியில் ‘மேகங்கள்’ என்ற நாவல் இரண்டாம் பரிசு பெற்றது.
- பேராதனைப் பல்கலைக்கழகத் தமிழ்ச்சங்கம் 50 வது ஆண்டு நிறைவையொட்டி நடத்திய நாவல் போட்டியில் ‘ஒரு வயதுபோன மனிதரின் வாரிசுகள்’ என்ற குறுநாவல் தங்கப் பதக்கத்தை முதற்பரிசாகப் பெற்றது.
- 1993 இல் வெளிவந்த சிறந்த சிறுகதைத்தொகுப்புக்கான முதற்பரிசை விபவி சுதந்திர இலக்கிய அமைப்பு 'அயல் கிராமத்தைச் சேர்ந்தவர்கள்' என்ற நூலுக்கு வழங்கியது.
- உள்ளுராட்சித் திணைக்களம் நடத்திய ‘தமிழின்பக் கண்காட்சி’ யில் 'அயல்கிராமத்தைச் சேர்ந்தவர்கள்' நூலுக்கு முதற்பரிசு வழங்கியது.
- இவரது இலக்கியப் பங்களிப்புக்காக 2011 இல் கிழக்கு மாகாண முதலமைச்சர் விருது கிடைத்தது.
- 2015 கொடகே வாழ்நாள் சாதனையாளர் விருது
- வடமாகாண சிறந்த நூல் பரிசு, 2012 - நெல்லிமரப்பள்ளிக்கூடம் (சிறுகதைத் தொகுதி)
- சாகித்திய மண்டலப் பரிசு, 2012 - நெல்லிமரப் பள்ளிக்கூடம் (சிறுகதைத் தொகுதி)
- கிழக்குமாகாண சிறந்த நூல் பரிசு (பல்துறை) - நந்தினி சேவியர் படைப்புகள்
- கலாபூஷணம் விருது - 2013
- பேராதனைப் பல்கலைக்கழக தமிழ்ச் சங்கம் 2014-2015 ஆம் ஆண்டிற்கான "சங்கச் சான்றோர் விருது" வழங்கிக் கெளரவித்தது.
# கணினி வரைகலைஞர்

**கணினி வரைகலைஞர்** (Graphic Designer, Graphic Artist) என்பவர் கணினி உதவியுடன் பக்கங்கள் வடிவமைத்தல், நூல்களுக்கு முன்னட்டைகள் வடிவமைத்தல், கணினி மூலம் சித்திரங்கள் வரைதல், மற்றும் இலச்சினைகள் உருவாக்குதல், கண்கவர் சுவரொட்டிகள், பதாதைகள் என்பன வடிவமைத்தல், உருமாற்றம் செய்தல், பழைய படங்களை நவீன காலத்திற்கேற்ப வடிவமைத்தல், நிழற்படங்களை ஒழுங்கமைத்தல் முதலிய பணிகளைச் செய்பவர்  
கணினிக்கான நவீன எழுத்துருக்கள் வடிவமைத்தல், சகல மொழிகளிலும் யுனிகோட் மற்றும் ரீரீஎப் (Ttf) எழுத்துருக்கள், போன்றவற்றைக்கொண்டு எழுதுதல் போன்றனவும் கணினிப் பக்கவடிவமைப்பாளரினால் மேற்கொள்ளப்படுகிறது. பத்திரிகைகள், சஞ்சிகைகள், மின்னூல்கள், மற்றும் இணையத்தள வடிவமைப்புக்கும் கணினிப் பக்கவடிவமைப்பாளர்களே சாலவும் பணியாற்றுகிறார்கள்.
# கணினி வரைகலைஞர்

## கணினிப் பக்கவடிவமைப்புக்காகப் பயன்படுத்தப்படும் மென்பொருட்கள்

- அடோப் பேஜ்மேக்கர்
- அடோப் பொட்டோஷாப்
- அடோப் இலஸ்ட்ரேட்டர்
- அடோப் இன்டிசைன்
- கோரல்டிரா
முதலியனவும் மற்றும் பலவும்.  
பத்திரிகை வடிவமைப்புக்குப் பெரும்பாலும் இலங்கை மற்றும் இந்திய நாடுகளில் பேஜ்மேக்கர், போட்டோசாப் மென்பொருட்களே பயன்படுத்தப்படுகின்றன. வளைகுடா நாடுகளில் இல்லஸ்டிரேட்டர் மென்பொருளைப் பயன்படுத்தியே பத்திரிகை மற்றும் இதர ஊடகங்கள் வடிவமைக்கப்படுகின்றன.  
பேஜ் மேக்கரின் புதிய விரிவாக்கம் நிறுத்தப்பட்டதால் இன்று பாவனையிலிருந்து அது பெரும்பாலும் விலகிவிட்டது. அதற்குப் பதிலாக அடோப் இன்டிசைனே பயன்பாட்டில் உள்ளது.
# ஈந்தூர் கிழான் தோயன்மாறன்

தோயன் மாறன் ஒரு வள்ளல். இவனது பெயர் **ஈந்தூர் கிழான் தோயன் மாறன்** என்றும், **இரந்தூர் கிழான் கோயமான்** என்றும் வெவ்வேறு சுவடிகளில் காணப்படுவதாக டாகடர் உ. வே. சா. புறநானூற்றுப் பதிப்பு குறிப்பிடுகிறது.  
வழங்கும் அளவுக்கு இவனிடம் செல்வம் இல்லாவிட்டாலும் செல்வத்தை ஈட்டிக்கொண்டு வந்து வழங்கும் பண்புள்ளம் கொண்டவன் இவன்.  
கோனாட்டு எறிச்சலூர் மாடலன் மதுரைக் குமரனார் இவனிடம் சென்று பரிசில் பெற்று மீண்டு வாழ்ந்தபோது தன்னை நாடி வந்த மற்றொரு புலவரை “நீயும் வம்மின்” என அழைத்துக்கொண்டு மீண்டும் இந்த மாறனிடம் பரிசில் பெறச் செல்வதாகப் பாடல் கூறுகிறது.  
உடனே அவன் தன் உண்ணா மருங்குலைக் (வயிற்றைக்) கொல்லனிடம் காட்டி வேல் வடித்துத் தரும்படி வேண்டுவானாம்.  
அந்த வேலைக்கொண்டு வேட்டையாடலாம். அரசனுக்கு உதவலாம். அரசன் தருவதைப் புலவர்க்கு வழங்கலாம். இவற்றில் ஏதாவது செய்து புலவர்க்கு உதவுவான் போலும்.
# எறிச்சலூர்

**கோனாட்டு எறிச்சலூர்** புதுக்கோட்டை மாவட்டம் அறந்தாங்கி வட்டத்தில் உள்ள எரிச்சி என்னும் ஊர்தான் சங்ககாலக் கோனாட்டு எறிச்சலூர். இதனை டாக்டர் உ. வே. சாமிநாதையர் குறிப்பிட்டுள்ளார். இவ்வூரில் வாழ்ந்த புலவர் மாடலன். இவர் மதுரைக்குக் குடிபெயர்ந்தார். அங்கு அவரை மதுரைக் குமரனார் என வழங்கலாயினர். புறநானூறு இவரது வரலாற்றை உணர்த்தும் வகையில் ‘கோனாட்டு எறிச்சலூர் மாடலன் மதுரைக் குமரனார்’ என்று குறிப்பிடுகிறது.  
: கோனாட்டு எறிச்சிலூர் மாடலன் மதுரைக் குமரனார் இவரது பாடல்கள் புறநானூற்றில் ஆறு பாடல்களும் பாடல் எண் (54, 61, 167, 180, 197, 394).
: **திருவள்ளுவ மாலை**<nowiki/>யில் ஒரு பாடல், பாடல் எண் 25 இடம்பெற்றுள்ளது.
:
: *பாயிரம் நான்குஇல் லறம்இருபான் பன்மூன்றே*
: *தூய துறவறம்ஒன் றுஊழாக – ஆய*
: *அறத்துப்பால் நால்வகையா ஆய்ந்துரைத்தார் நூலின்*
: *திறத்துப்பால் வள்ளுவனார் தேர்ந்து.*
:
: என்ற பாடல் திருவள்ளுவ மாலையில் இடம் பெற்றுள்ளது.  
**விளக்கம்:**திருவள்ளுவர் நன்றாக
ஆய்ந்து பாயிரம் நான்கதி காரமும்
இல்லறவியல் இருபததிகாரமும்
துறவறவியல் பதின்மூன்றதிகாரமும்
ஊழ் ஓரதிகாரமுமாக, அறத்துப்பாலை
நால்வகையாக வகுத்துரைத்தார்.
# திருச்சபை வரலாற்றின் தற்காலம்: கி.பி. 20ஆம் நூற்றாண்டு

## திருச்சபை வரலாற்றின் கால கட்டங்கள்

கத்தோலிக்க திருச்சபையின் வரலாறு இரண்டாயிரம் ஆண்டுகளுக்கு மேலான கால கட்டத்தை உள்ளடக்கியது. அதன் வரலாற்றுக் காலங்களைப் பின்வருமாறு பிரிக்கலாம்:  
- திருச்சபை உருவாதல்: கிறிஸ்து பிறப்பு முதல் கி.பி. 33 வரை
- திருச்சபையின் தொடக்க காலம்: கி.பி. 34-312
- திருச்சபையின் தொடக்க காலம்: கி.பி. 313-476
- திருச்சபை வரலாற்றின் நடுக் காலம்: கி.பி. 477-799
- திருச்சபை வரலாற்றின் நடுக் காலம்: கி.பி. 800-1453
- திருச்சபை வரலாற்றின் நடுக் காலம்: கி.பி. 1454-1600
- திருச்சபை வரலாற்றின் நவீன காலம்: கி.பி. 1600-1800
- திருச்சபை வரலாற்றின் நவீன காலம்: கி.பி. 19ஆம் நூற்றாண்டு
- திருச்சபை வரலாற்றின் தற்காலம்: கி.பி. 20ஆம் நூற்றாண்டு
- திருச்சபை வரலாற்றின் தற்காலம்: கி.பி. 21ஆம் நூற்றாண்டு
# திருச்சபை வரலாற்றின் தற்காலம்: கி.பி. 20ஆம் நூற்றாண்டு

## கி.பி. 1900-2000: நிகழ்வுகள்
# மெய்யெண்

**மெய்யெண்** (*Real number*) அல்லது **இயல் எண்** என்பது கணிதத்தில் தொடர்ச்சியான அளவிடையொன்றில் ஒரு அளவைக் குறிக்கும் பெறுமானமாகும். 17 ஆம் நூற்றாண்டின் கணிதவியலாளர் ரெனே டேக்கார்ட், பல்லுறுப்புக்கோவைகளின் மூலங்களை மெய் மூலங்கள் மற்றும் கற்பனை மூலங்கள் எனப் பாகுபடுத்திக் காட்டுவதற்காக "மெய்" என்ற உரிச்சொல்லை அறிமுகப்படுத்தினார்.  
இயல் எண்கள், முழு எண்கள், விகிதமுறு எண்கள், விகிதமுறா எண்கள் ஆகிய அனைத்தும் மெய்யெண்களில் அடங்கும். விகிதமுறா எண் வகையைச் சேர்ந்த விஞ்சிய எண்கள், மற்றும் [[பை (கணித மாறிலி)|]] (3.14159265...) ஆகியவையும் மெய்யெண்களே.
மெய்யெண்களுக்குச் சில எடுத்துக்காட்டுகள்: -5, 4/3, 8.6, √2, π(3.1415926535...) என்பன மெய் எண்களாகும். தூரத்தைக் குறிப்பதற்கு மட்டுமல்லாது நேரம், திணிவு, ஆற்றல், திசைவேகம் போன்ற பல்வேறு கணியங்களைக் அளந்து குறிப்பதற்கும் மெய்யெண்கள் பயன்படுத்தப்படுகிறது.  
புள்ளிகளாக மெய்யெண்கள் காட்டப்பட்டுள்ளன.]]
மெய்யெண்கள் ஒரு முடிவிலி நீளக் கோட்டிலுள்ள புள்ளிகளாகக் கருதப்படலாம். இக்கோடு எண் கோடு அல்லது மெய்க்கோடு எனப்படும். இக்கோட்டில் முழு எண்களுக்கான புள்ளிகள் சம இடைவெளிகளாகப் பிரிக்கப்பட்டிருக்கும்.
சிக்கலெண்கள் கணத்தில் மெய்யெண்களும் அடங்கும். அதனால், மெய்யெண் கோட்டை சிக்கலெண் தளத்தின் ஒரு பகுதியாகக் கருதலாம்.  
மெய்யெண்களின் கணம், எண்ணுறா முடிவிலி கணமாகும். அதாவது இயல் எண்களின் கணம், மெய்எண்களின் கணம் இரண்டுமே முடிவிலா கணங்களாக இருந்தாலும் இரண்டுக்கும் இடையே (மெய்யெண் கணத்திலிருந்து இயலெண் கணத்திற்கு உள்ளிடுகோப்பு இல்லை; மெய்யெண்கள் கணத்தின் எண்ணளவையானது (குறியீடு: <math>\mathfrak c</math>, இயலெண் கணத்தின் எண்ணளவையை (குறியீடு: <math>\aleph_0</math>) விட மிகப்பெரியதாகும்.
# மெய்யெண்

## வரலாறு

கணத்தை (ℚ) உள்ளடக்கியது; விகிதமுறு எண்களின் கணம் முழு எண்களின் கணத்தை (ℤ) உள்ளடக்கியது; முழுஎண்களின் கணம் இயலெண்களின் கணத்தை (ℕ) உள்ளடக்கியது.]]  
கிமு 1000 ஆண்டுகாலவாக்கில் எகிப்தியர்கள் எளிய பின்னங்களைப் பயன்படுத்தினர். 600 BC}} கிமு 600 களின் (வேதகாலம்) சுல்ப சூத்திரங்களில் ("Sulba Sutras") விகிதமுறா எண்கள் பயன்படுத்தப்பட்டுள்ளன. காலத்திய கணிதவியலாளர் மானவரின் காலந்தொட்டு இந்தியக் கணிதவியலாளர்கள் விகிதமுறா எண்கள் என்ற கருத்துருவை அறிந்ததிருந்தனர்; அவர்கள் 2, 61 போன்ற சில எண்களின் வர்க்கமூலங்கள் சரியாகக் காணவியலாது என்பதனைத் தெரிந்திருந்தனர். கிமு 500 இல் பித்தாகரசு தலைமையிலான கிரேக்கக் கணிதவியலாளர்களின் குழு விகிதமுறா எண்களின் தேவையை (குறிப்பாக 2 இன் வர்க்கமூலம்) உணர்ந்திருந்தனர்.
# மெய்யெண்

## பண்புகள்

### அடிப்படை இயல்புகள்

ஒரு மெய்யெண்ணானது விகிதமுறு எண்கள், விகிதமுறா எண்கள், இயற்கணித எண்கள், விஞ்சிய எண்கள் ஆகியவையாக இருக்கலாம்; ஒரு நேர்ம அல்லது எதிர்ம எண்ணாக அல்லது 0 ஆக இருக்கலாம். தொடர்ச்சியான கணியங்களை அளப்பதற்கு மெய்யெண்கள் பயன்படுத்தப்படுகிறது. மெய்யெண்களை தசம வடிவிலும் எழுதலாம் (324.823122147...).  
மெய்யெண்கள் கணமானது வரிசைப்படுத்தப்பட்ட களமாக உள்ளது. அதாவது கூட்டல், பெருக்கல், பூச்சியமற்ற எண்களால் வகுத்தல் ஆகிய செயல்களைக் கொண்ட களமாகும்.  
மேலும் மெய்யெண்களின் கணம் குறைந்தபட்ச மேல்வரம்புகொண்டதாக உள்ளது. அதாவது வெற்றற்ற மெய்யெண்களைக் கொண்ட ஒரு கணத்திற்கு மேல்வரம்பு இருக்குமானால், அக்கணத்திற்கு குறைந்தபட்ச மேல்வரம்பும் இருக்கும். இப்பண்பே மெய்யெண்களை விகிதமுறு எண்களிலிருந்து வேறுபடுத்திக் காட்டுகிறது.  
எடுத்துக்காட்டாக, விகிதமுறு எண்களில் 2 ஐவிடக் குறைவான வர்க்கம் கொண்ட எண்களின் கணத்தின் மேல்வரம்பு 1.5 ஆகும். ஆனால் இக்கணத்திற்கு குறைந்தபட்ச மேல்வரம்பாக அமையக்கூடிய விகிதமுறு எண் இல்லை. அதாவது விகிதமுறு எண்கள் கணத்திற்கு குறைந்தபட்ச மேல்வரம்புப் பண்பு கிடையாது.
# மெய்யெண்

## குறியீடுகள்

மெய்யெண்களின் கணத்தைக் குறிப்பதற்குக் கணிதவியலாளர்கள், **R** அல்லது ℝ .என்ற குறியீட்டைப் பயன்படுத்துகின்றனர். நேர்ம மெய்யெண்களின் கணமும் எதிர்ம மெய்யெண்களின் கணமும் முறையே **R**<sup>+</sup>, **R**<sup>−</sup> எனக் குறிக்கப்படுகின்றன; இவை **R**<sub>+</sub>, **R**<sub>−</sub> என்றும் குறிக்கப்படுகின்றன. எதிர்மமற்ற மெய்யெண்களின் கணம் **R**<sub>≥0</sub> எனக் குறிக்கப்படலாமெனினும் இக்குறியீடு பெரும்பாலும் **R**<sup>+</sup> ∪ {0} என்ற கணத்தைக் குறிக்கும். பிரெஞ்சு கணிதத்தில், *நேர்ம மெய்யெண்கள்* மற்றும் *எதிர்ம மெய்யெண்கள்* இரண்டிலும் 0 எண்ணும் உள்ளடங்கும்; மேலும் இவ்விரு கணங்களும் முறையே ℝ<sub>+</sub> and ℝ<sub>−</sub> என்ற குறியீடுகளால் குறிக்கப்படுகின்றன. இச்சூழலில், பூச்சியம் தவிர்த்த நேர்ம எண்களின் கணம் கண்டிப்பான நேர்ம மெய்யெண்களின் கணமென்றும், பூச்சியம் தவிர்த்த எதிர்ம மெய்யெண்களின் கணம் கண்டிப்பான எதிர்ம மெய்யெண்களின் கணம் என்றும் அழைக்கப்படுகின்றன; மேலும் இவற்றின் குறியீடுகள் முறையே ℝ<sub>+</sub>* மற்றும் ℝ<sub>−</sub>* ஆகும்.  
**R** இன் *n* நகல்களின் கார்ட்டீசியன் பெருக்கற்பலன் **R**<sup>*n*</sup> எனக் குறிக்கப்படுகிறது., **R**<sup>*n*</sup> ஆனது மெய்யெண்களின் களத்தின் மீதான *n*-பரிமாண திசையன் வெளியாகும். இந்தத் திசையன் வெளியை, யூக்ளிடிய வடிவவியலின் ஆள்கூற்று முறைமை கொண்ட *n*-பரிமாண வெளியாக அடையாளப்படுத்தலாம். எடுத்துக்காட்டாக, **R**<sup>3</sup> இல் உள்ள மெய்யெண்கள் மூன்றும், முப்பரிமாண வெளியில் அமைந்த ஒரு புள்ளியின் ஆய தொலைவுகளைக் குறிப்பனவையாக அமையும்.
# மீளும் தசமங்கள்

**மீளும் தசமங்கள்** (*Repeating Decimal* அல்லது *Recurring Decimal*) எனப்படுவது விகிதமுறு எண்களை தசம எண்களாக எழுதும் ஒரு வகையாகும். இவ்வெண்களில் ஏதேனுமொரு தசம தானத்திலிருந்து இன்னுமொரு தசம தானம் வரை ஒரே எண் (பூச்சியம் தவிர) அல்லது எண் கூட்டங்கள் மீண்டும் மீண்டும் இடம்பெறும்.
மீளும் எண் பூச்சியமாக இருந்தால் அந்தப் பதின்ம எண் ஒரு முடிவுறு பதின்ம எண்ணாகும். ஏனெனில் கடைசியாக நீளும் பூச்சியங்களுக்கு மதிப்பு கிடையாது என்பதால் மீளும் பூச்சியத்தை எழுதாமல் விட்டுவிடலாம், இப்பூச்சியத்துக்கு முன்பாக பதின்மம் முடிவு பெற்றுவிடும்.  
மீண்டும் மீண்டும் இடம்பெறும் எண் அல்லது எண் கூட்டங்களை இவ்வாறு **(.....)** இடுவதன் மூலம் எடுத்துக்காட்டலாம்.  
உதாரணம்:  
- 1/3 = 0.333... (3 மீண்டும் மீண்டும் இடம்பெறுகின்றது)
- 1/7 = 0.14285714285... ("142857" எனும் எண்கூட்டம் மீண்டும் மீண்டும் இடம்பெறுகின்றது)
- 77/600 = 0.128333... (3 மீண்டும் மீண்டும் இடம்பெறுகின்றது)
- 3227/555 = 5.8144144144…. (144 மீண்டும் மீண்டும் இடம்பெறுகிறது)  
ஒவ்வொரு முடிவுறு பதின்ம எண்ணையும் பதின்ம பின்னமாக எழுதலாம். அவ்வாறு எழுதப்படும் பின்னத்தின் பகுதி பத்தின் அடுக்காக இருக்கும். எடுத்துக்காட்டாக, .  
ஒரு முடிவுறு பதின்ம எண்ணை விகித வடிவிலும் எழுதலாம். எடுத்துக்காட்டாக, .  
முடிவுறு தசம வடிவங்கொண்ட ஒவ்வொரு எண்ணையும் 9 ஐ மீளும் எண்ணாகக் கொண்ட மீளும் தசமமாக எழுதமுடியும்:
:[[0.999...|]]
:  
இரு முழு எண்களின் விகிதமாக எழுத முடியாத எண்கள் விகிதமுறா எண்கள் என அழைக்கப்படுகின்றன. விகிதமுறா எண்களின் தசம வடிவங்கள் முடிவுறா, மீளா வடிவானவை. [[2 இன் வர்க்கமூலம்|]], π இரண்டும் விகிதமுறா எண்கள்.
:
::
# மீளும் தசமங்கள்

### குறியீடு

மீளும் தசமங்களின் குறியீடு நாட்டுக்குநாடு வேறுபடுகிறது. உலகம் முழுமைக்கும் ஒரேவிதமான குறியீடு கடைபிடிக்கப்படவில்லை. அமெரிக்காவில், மீளும் தசமங்களின் மீளும் எண் அல்லது எண்கூட்டத்தின் மீது ஒரு தொகுப்புக்கோடு வரையப்படுகிறது. . ஐக்கிய இராச்சியம் மற்றும் சீனாவிலும் மீளும் எண் மீது அல்லது எண்கூட்டத்தின் இரு ஓர எண்களின் மீதும் புள்ளியிட்டுக் குறிக்கப்படுகிறது. .  
ஐரோப்பாவில் கடைபிடிக்கப்படும் மற்றொரு குறியீடு மீளும் எண்களை அடைப்புக்குறிக்குள் குறிப்பதாகும். . மீளும் தசமங்களின் மீளும் எண்ணிற்குப் பிறகு எச்சப் புள்ளிகள் (...) இடுவதன் மூலமும் குறிக்கலாம். ஆனால் இம்முறை தெளிவானதாகாது. இக்குறியீட்டில் எந்த எண்கள் மீள்கின்றன என்பது தெளிவில்லை; [[பை (கணித மாறிலி)|]] போன்ற விகிதமுறா எண்களுக்கும் இக்குறியீடு பயன்படுத்தப்படுவதால் மீள்கை உள்ளதா இல்லையா என்பதும் தெளிவில்லை.  
| 1/9 | 0.111… | 0.<span>1</span> | <math>0.\dot{1}</math> | 0.(1) |  |
| --- | --- | --- | --- | --- | --- |
| 1/3 | 0.333… | 0.<span>3</span> | <math>0.\dot{3}</math> | 0.(3) |  |
| 2/3 | 0.666… | 0.<span>6</span> | <math>0.\dot{6}</math> | 0.(6) |  |
| 9/11 | 0.8181… | 0.<span>81</span> | <math>0.\dot{8}\dot{1}</math> | 0.(81) |  |
| 7/12 | 0.58333… | 0.58<span>3</span> | <math>0.58\dot{3}</math> | 0.58(3) |  |
| 1/81 | 0.012345679… | 0.<span>012345679</span> | <math>0.\dot{0}1234567\dot{9}</math> | 0.(012345679) |  |
| 22/7 | 3.142857142857… | 3.<span>142857</span> | <math>3.\dot{1}4285\dot{7}</math> | 3.(142857) | } |
# மீளும் தசமங்கள்

## தசம விரிவும் மீள் தொடர்வரிசையும்

ஒரு விகிதமுறு எண்ணை தசமவடிவிற்கு மாற்றுவதற்கு நெடுமுறை வகுத்தல் பயன்படுத்தப்படுகிறது.  
எடுத்துக்காட்டு: 5/74
. .
<u> 0.0675</u>
74 ) 5.00000
<u>4.44</u>
560
<u>518</u>
420
<u>370</u>
500  
ஒவ்வொரு படிநிலையிலும் 56, 42, 50 என மீதி கிடைத்துள்ளது. மீதி 50 கிடைத்த நிலையில் பூச்சியத்தைக் கீழிறக்க, மீண்டும் கணக்கு 500 ஐ 74 ஆல் வகுப்பதாகிறது. எனவே 5/74 இன் தசம வடிவில் 675 என்ற தொகுப்பு மீளும் எண்கூட்டமாக அமையும்.  
:5/74 = &nbsp;0.0675&nbsp;675&nbsp;675&nbsp;….
# மீளும் தசமங்கள்

## மீளும் தசமங்களை பின்ன வடிவிற்கு மாற்றுதல்

தரப்பட்ட ஒரு மீளும் தசமத்தை அதன் மூல பின்னமாக மாற்றலாம்.  
எடுத்துக்காட்டு 1:
| <math>x </math> | <math>= 0.333333\ldots</math> |  |  |
| --- | --- | --- | --- |
| <math>10x </math> | <math>= 3.333333\ldots</math> | (இருபுறமும் 10 ஆல் பெருக்க) |  |
| <math>9x </math> | <math>= 3</math> | (இரண்டாவதிலிருந்து முதல் வரியைக் கழிக்க) |  |
| <math>x </math> | <math>= \frac39 = \frac13</math> | (எளிய உறுப்புகளுக்குச் சுருக்க) | } |  
எடுத்துக்காட்டு 2:
| <math>x </math> | <math>= \ \ \ \ 0.836363636\ldots</math> |  |  |
| --- | --- | --- | --- |
| <math>10x </math> | <math>= \ \ \ \ 8.36363636\ldots</math> | (தசமப்புள்ளியை சுழற்சி துவக்கத்துக்கு நகர்த்தல் = ஒரு இடம் தள்ளி நகர்த்தல் = 10 ஆல் பெருக்குதல்) |  |
| <math>1000x </math> | <math>= 836.36363636\ldots</math> | (சுழலும் ஒரு தொகுதியை முழுஎண் பகுதிக்கு நகர்த்த 100 ஆல் பெருக்கல்) |  |
| <math>990x </math> | <math>= 828</math> | (தசமப் பகுதி நீங்கும் வகையில் கழித்தல்) |  |
| <math>x </math> | <math>= \frac{828}{990} = \frac{18 \cdot 46}{18 \cdot 55} = \frac{46}{55}</math> | (எளிய உறுப்புகளுக்குச் சுருக்கல்) | } |
# மீளும் தசமங்கள்

## மீளும் தசமங்களை பின்ன வடிவிற்கு மாற்றுதல்

### சுருக்கு வழி

ஒரு மீளும் தசமத்தின் *n* இலக்கங்கள் கொண்ட மீளும் எண்கூட்டம், இறுதி இலக்கத்தை 1 ஆகவும் மற்ற இலக்கங்களைப் பூச்சியமாகவும் கொண்டிருந்தால் கீழ்வரும் சுருக்குவழியைப் பயன்படுத்தி அம்மீளும் தசமத்தை பின்னவடிவிற்கு மாற்றலாம்.  
எடுத்துக்காட்டு 1:
:*n*&nbsp;=&nbsp;7  
: <math>\begin{align}
x &= 0.000000100000010000001\ldots \\
10^7x &= 1.000000100000010000001\ldots \\
(10^7-1)x=9999999x &= 1 \\
x &= {1 \over 10^7-1} = {1 \over9999999}
\end{align}</math>  
எனவே இவ்விதமான மீளும் தசமங்களின் பின்னவடிவைக் கணக்கிடாமலேயே,  
:1/(10<sup>*n*</sup>&nbsp;&minus;&nbsp;1) = 1/99999...*n* இலக்கங்கள் என எழுதலாம்.  
எடுத்துக்காட்டு 2:
: <math>
\begin{align}
7.48181818\ldots & = 7.3 + 0.18181818\ldots \\[8pt]
& = \frac{73}{10}+\frac{18}{99} = \frac{73}{10} + \frac{9\times2}{9\times 11}
= \frac{73}{10} + \frac{2}{11} \\[12pt]
& = \frac{11\times73 + 10\times2}{10\times 11} = \frac{823}{110}
\end{align}
</math>  
தசம புள்ளிக்கு அடுத்ததாக *n* காலமுறை நீளமுடைய மீளும் எண்கூட்டம் கொண்ட மீளும் தசமத்தின் பின்னவடிவின் பொது வாய்ப்பாடு:  
: *x* = 0.(*A*<sub>1</sub>*A*<sub>2</sub>…*A*<sub>*n*</sub>)  
: 10<sup>*n*</sup>*x* = *A*<sub>1</sub>*A*<sub>2</sub>…*A*<sub>*n*</sub>.(*A*<sub>1</sub>*A*<sub>2</sub>…*A*<sub>*n*</sub>)  
: (10<sup>*n*</sup> − 1)*x* = 99…99*x* = *A*<sub>1</sub>*A*<sub>2</sub> … *A*<sub>*n*</sub>  
: *x* = *A*<sub>1</sub>*A*<sub>2</sub>…*A*<sub>*n*</sub>/(10<sup>*n*</sup> − 1)  
: = *A*<sub>1</sub>*A*<sub>2</sub>…*A*<sub>*n*</sub>/99…99  
மீளும் தசமத்தின் மதிப்பு 0 - 1 ஆகவும் மீளும் எண்கூட்டத்தின் நீளம் *n* இலக்கங்களாகவும், மீளும் எண்கூட்டம் தசம புள்ளிக்கு அடுத்தும் இருந்தால், அம்மீளும் தசமத்தின் பின்னவடிவின் தொகுதி மீளும் எண்கூட்டத்தில் இலக்கங்களால் ஆனதாகவும் பகுதி 9 ஆல் ஆன *n* இலக்க எண்ணாகவும் இருக்கும்.  
எடுத்துக்காட்டுகள்:
- 0.444444… = 4/9 (மீளும் எண்கூட்டம் 4 ஓரிலக்க எண்)
- 0.565656... = 56/99 (மீளும் எண்கூட்டம் 56 ஈரிலக்க எண்)
- 0.012012… = 12/999 = 4/333 (மீளும் எண்கூட்டம் 012 மூவிலக்க எண்)
- 0.9999999… = 9/9 = 1, (மீளும் எண்கூட்டம் 9 ஓரிலக்க எண்)  
மீளும் தசமத்தின் மதிப்பு 0 - 1 ஆகவும் மீளும் எண்கூட்டத்தின் நீளம் *n* இலக்கங்களாகவும், மீளும் எண்கூட்டத்துக்கும் தசம புள்ளிக்கும் இடையே *k* இலக்க எண்ணிக்கையில் 0 அமைந்திருக்குமானால், அம்மீளும் தசமத்தின் பின்னவடிவின் தொகுதி மீளும் எண்கூட்டத்தில் இலக்கங்களால் ஆனதாகவும் பகுதி 9 ஆல் ஆன *n* இலக்க எண்ணுடன் *k* இலக்க எண்ணிக்கையில் பூச்சியங்களைச் சேர்த்துக்கொள்ள வேண்டும்.  
- 0.000444… = 4/9000
- 0.005656… = 56/9900
- 0.00012012… = 12/99900 = 2/16650  
மேற்கூறிய வடிவிலமையாத ஒரு மீளும் தசமத்தை முடிவுறு தசமம் மற்றும் மீளும் தசமத்தின் கூடுதலாக எழுதிக்கொண்ட பின்னர் அதனை பின்னவடிவிற்கு மாற்றலாம்.  
எடுத்துக்காட்டுகள்:
- 1.23444… = 1.23 + 0.00444… = 123/100 + 4/900 = 1107/900 + 4/900 = 1111/900
:::(அல்லது)
: 1.23444… = 0.79 + 0.44444… = 79/100 + 4/9 = 711/900 + 400/900 = 1111/900
- 0.3789789… = 0.3 + 0.0789789… = 3/10 + 789/9990 = 2997/9990 + 789/9990 = 3786/9990 = 631/1665
::: (அல்லது)
:0.3789789… = &minus;0.6 + 0.9789789… = &minus;6/10 + 978/999 = &minus;5994/9990 + 9780/9990 = 3786/9990 = 631/1665
# மீளும் தசமங்கள்

## முடிவுறாத் தொடராக

ஒரு மீளும் தசமத்தை முடிவுறாத் தொடராக எழுதலாம். அதாவது ஒரு மீளும் தசமத்தை முடிவுறா எண்ணைக்கையிலான விகிதமுறா எண்களின் கூட்டலாக எழுதலாம்.  
::<math>\sum_{n=1}^\infty \frac{1}{10^n} = {1 \over 10} + {1 \over 100} + {1 \over 1000} + \cdots = 0.\overline{1}</math>  
இது ஒரு பெருக்குத் தொடர். முதல் உறுப்பு a = 1/10; பொதுவிகிதம் r = 1/10. மேலும் பொதுவிகிதத்தின் தனி மதிப்பு < 1. எனவே இம்முடிவுறா பெருக்குத்தொடரின் கூட்டுத்தொகை:
: <math>\ \frac{a}{1-r} = \frac{\frac{1}{10}}{1-\frac{1}{10}} = \frac{1}{9} = 0.\overline{1}</math>
# மீளும் தசமங்கள்

## பகாஎண் பகுதிகொண்ட பின்னங்கள்

2 அல்லது 5 தவிர்த்த (10 இன் சார்பகா முழுஎண்கள் தவிர்த்த) மற்ற பகாஎண்களைப் பகுதியாகக் கொண்ட சுருக்கவியலாப் பின்னம் எப்பொழுதும் ஒரு மீளும் தசமத்தைத் தரும். 1/*p* இன் காலமுறை நீளம் *k* ஆனது மாடுலோ *p* இன் கீழ் 10 இன் பெருக்கல் வரிசையாக இருக்கும் (*10*<sup>*k*</sup> &equiv; 1 (சமானம், மாடுலோ p)). *p* இன் ஏது மூலம் 10 எனில் மீளும் எண்கூட்டத்தின் நீளம் *p*&nbsp;&minus;&nbsp;1 ஆகவும், *p* இன் ஏது மூலமாக 10 இல்லையெனில் பெர்மாவின் சிறிய தேற்ற முடிவின்படி, மீளும் எண்கூட்டத்தின் நீளம் *p*&nbsp;&minus;&nbsp;1 இன் காரணியாக இருக்கும்.  
பத்தடிமானத்தில் 5 ஐ விடப் பெரியதான எந்தவொரு பகாஎண்ணின் பெருக்கல் தலைகீழியின் மீளும் தசமத்தின் மீளும் எண்கூட்டம் 9 ஆல் வகுபடும்.  
பகாஎண் *p* இன் தலைகீழி 1/*p* இன் மீளும் தசமத்தின் காலமுறை நீளம் *p*&nbsp;&minus;&nbsp;1 எனில், முழுஎண்ணாக எழுதப்படும் அதன் மீளும் எண்கூட்டம் சுழல் எண் எனப்படும்.
# மீளும் தசமங்கள்

## பகாஎண் பகுதிகொண்ட பின்னங்கள்

### சுழல் எண்கள்

எடுத்துக்காட்டுகள்:
- 1/7 = 0.<span>142857</span>, மீளும் இலக்கங்களின் எண்ணிக்கை 6
- 1/17 = 0.<span>05882352 94117647</span>, மீளும் இலக்கங்களின் எண்ணிக்கை16
- 1/19 = 0.<span>052631578 947368421</span>, மீளும் இலக்கங்களின் எண்ணிக்கை 18
- 1/23 = 0.<span>04347826086 95652173913</span>, மீளும் இலக்கங்களின் எண்ணிக்கை 22
- 1/29 = 0.<span>03448275862068 96551724137931</span>, மீளும் இலக்கங்களின் எண்ணிக்கை 28
- 1/47 = 0.<span>02127659574468085106382 97872340425531914893617</span>, மீளும் இலக்கங்களின் எண்ணிக்கை 46
- 1/59 = 0.<span>01694915254237288135593220338 98305084745762711864406779661</span>, மீளும் இலக்கங்களின் எண்ணிக்கை 58
- 1/61 = 0.<span>016393442622950819672131147540 983606557377049180327868852459</span>, மீளும் இலக்கங்களின் எண்ணிக்கை 60
- 1/97 = 0.<span>010309278350515463917525773195876288659793814432 989690721649484536082474226804123711340206185567</span>, மீளும் இலக்கங்களின் எண்ணிக்கை 96  
இப்பட்டியலை நீட்டித்து 1/109, 1/113, 1/131, 1/149, 1/167, 1/179, 1/181, 1/193,... பின்னங்களையும் சேர்க்கலாம் .  
ஒரு சுழல் எண்ணின் தகு மடங்கும் ஒரு சுழற்சியாகும்.  
- 1/7 = 1 &times; 0.142857… = 0.142857…
- 2/7 = 2 &times; 0.142857… = 0.285714…
- 3/7 = 3 &times; 0.142857… = 0.428571…
- 4/7 = 4 &times; 0.142857… = 0.571428…
- 5/7 = 5 &times; 0.142857… = 0.714285…
- 6/7 = 6 &times; 0.142857… = 0.857142…  
இன் நீள்வகுத்தலின் மூலம் சுழல்தன்மையின் காரணத்தை அறிந்து கொள்ளலாம். இவ்வகுத்தலில் மீளும் மீதங்கள்: {1, 3, 2, 6, 4, 5}.
# மீளும் தசமங்கள்

## பகாஎண் பகுதிகொண்ட பின்னங்கள்

### ஏனையப் பகாஎண்களின் தலைகீழிகள்

சுழலெண்களைப் பிறப்பிக்காத பகாஎண் தலைகீழிகள்:
- 1/3 = 0.<span>3</span>, காலமுறை நீளம் 1 இலக்கம்.
- 1/11 = 0.<span>09</span>, காலமுறை நீளம் 2 இலக்கம்.
- 1/13 = 0.<span>076923</span>, காலமுறை நீளம் 6 இலக்கம்
- 1/31 = 0.<span>032258064516129</span>, காலமுறை நீளம் 15 இலக்கம்.
- 1/37 = 0.<span>027</span>, காலமுறை நீளம் 3 இலக்கம்.
- 1/41 = 0.<span>02439</span>, காலமுறை நீளம் 5 இலக்கம்.
- 1/43 = 0.<span>023255813953488372093</span>, காலமுறை நீளம் 21 இலக்கம்.
- 1/53 = 0.<span>0188679245283</span>, காலமுறை நீளம் 13 இலக்கம்.
- 1/67 = 0.<span>014925373134328358208955223880597</span>, காலமுறை நீளம் 33 இலக்கம்.
# மீளும் தசமங்கள்

## அட்டவணை

| 1/2 | 0.5 | 0 | 1/17 | 0.<span>0588235294117647</span> | 16 | 1/32 | 0.03125 | 0 |  |
| --- | --- | --- | --- | --- | --- | --- | --- | --- | --- |
| 1/3 | 0.<span>3</span> | 1 | 1/18 | 0.0<span>5</span> | 1 | 1/33 | 0.<span>03</span> | 2 |  |
| 1/4 | 0.25 | 0 | 1/19 | 0.<span>052631578947368421</span> | 18 | 1/34 | 0.0<span>2941176470588235</span> | 16 |  |
| 1/5 | 0.2 | 0 | 1/20 | 0.05 | 0 | 1/35 | 0.0<span>285714</span> | 6 |  |
| 1/6 | 0.1<span>6</span> | 1 | 1/21 | 0.<span>047619</span> | 6 | 1/36 | 0.02<span>7</span> | 1 |  |
| 1/7 | 0.<span>142857</span> | 6 | 1/22 | 0.0<span>45</span> | 2 | 1/37 | 0.<span>027</span> | 3 |  |
| 1/8 | 0.125 | 0 | 1/23 | 0.<span>0434782608695652173913</span> | 22 | 1/38 | 0.0<span>263157894736842105</span> | 18 |  |
| 1/9 | 0.<span>1</span> | 1 | 1/24 | 0.041<span>6</span> | 1 | 1/39 | 0.<span>025641</span> | 6 |  |
| 1/10 | 0.1 | 0 | 1/25 | 0.04 | 0 | 1/40 | 0.025 | 0 |  |
| 1/11 | 0.<span>09</span> | 2 | 1/26 | 0.0<span>384615</span> | 6 | 1/41 | 0.<span>02439</span> | 5 |  |
| 1/12 | 0.08<span>3</span> | 1 | 1/27 | 0.<span>037</span> | 3 | 1/42 | 0.0<span>238095</span> | 6 |  |
| 1/13 | 0.<span>076923</span> | 6 | 1/28 | 0.03<span>571428</span> | 6 | 1/43 | 0.<span>023255813953488372093</span> | 21 |  |
| 1/14 | 0.0<span>714285</span> | 6 | 1/29 | 0.<span>0344827586206896551724137931</span> | 28 | 1/44 | 0.02<span>27</span> | 2 |  |
| 1/15 | 0.0<span>6</span> | 1 | 1/30 | 0.0<span>3</span> | 1 | 1/45 | 0.0<span>2</span> | 1 |  |
| 1/16 | 0.0625 | 0 | 1/31 | 0.<span>032258064516129</span> | 15 | 1/46 | 0.0<span>2173913043478260869565</span> | 22 | } |  
1/*n* இன் காலமுறை நீளம்
:0, 0, 1, 0, 0, 1, 6, 0, 1, 0, 2, 1, 6, 6, 1, 0, 16, 1, 18, 0, 6, 2, 22, 1, 0, 6, 3, 6, 28, 1, 15, 0, 2, 16, 6, 1, 3, 18, 6, 0, 5, 6, 21, 2, 1, 22, 46, 1, 42, 0, 16, 6, 13, 3, 2, 6, 18, 28, 58, 1, 60, 15, 6, 0, 6, 2, 33, 16, 22, 6, 35, 1, 8, 3, 1, ...  
1/*n* இன் மீளும் பகுதி
:0, 0, 3, 0, 0, 6, 142857, 0, 1, 0, 09, 3, 076923, 714285, 6, 0, 0588235294117647, 5, 052631578947368421, 0, 047619, 45, 0434782608695652173913, 6, 0, 384615, 037, 571428, 0344827586206896551724137931, 3, ...  
1/(*n*வது பகாஎண்) இன் காலமுறை நீளம்
:0, 1, 0, 6, 2, 6, 16, 18, 22, 28, 15, 3, 5, 21, 46, 13, 58, 60, 33, 35, 8, 13, 41, 44, 96, 4, 34, 53, 108, 112, 42, 130, 8, 46, 148, 75, 78, 81, 166, 43, 178, 180, 95, 192, 98, 99, 30, 222, 113, 228, 232, 7, 30, 50, 256, 262, 268, 5, 69, 28, ...
# அந்தமான் லாட வௌவால்

**அந்தமான் லாட வௌவால்** வௌவால் இனத்தைச் சேர்ந்த ஒரு பாலூட்டி ஆகும். இவை அந்தமானில் மட்டுமே காணப்படும் இந்திய பகுதிக்குரிய விலங்காகும். இவை வெப்ப மண்டலம் சார்ந்த தாழ்வு நிலை காடுகளிகலும், வெப்ப மண்டல அலையாத்திக் காடுகளிலும் காணப்படுகின்றன.
# இலங்கையின் பிரதேச செயலகங்கள்

இலங்கையில் **பிரதேச செயலகங்கள்** (*Divisional Secretariat*) என்பது ஒரு நிர்வாக அலகு ஆகும். முழு இலங்கையும் 25 மாவட்டங்களாகப் பிரிக்கப்பட்டு, ஒவ்வொரு மாவட்டமும் பல பிரதேச செயலாளர் பிரிவுகளாகப் பிரிக்கப்பட்டுள்ளன. இப் பிரிவுகளும் மேலும் சிறு அலகுகளாகப் பிரிக்கப்பட்டுள்ளன. இவை கிராம உத்தியோகத்தர் பிரிவுகள் அல்லது கிராம அலுவலர் பிரிவுகள் எனப்படுகின்றன. பிரதேச செயலாளர் பிரிவு ஒவ்வொன்றும் பிரதேச செயலாளர் ஒருவரின் கீழ் இயங்குகின்றது. இப் பிரதேச செயலாளர்கள் மாவட்டங்களின் நிர்வாகத் தலைவர்களான அரசாங்க அதிபர்களுக்குப் பொறுப்புடையவர்களாக இருக்கின்றனர்.
# இலங்கையின் பிரதேச செயலகங்கள்

## வரலாறு

1989ல் பதவியேற்ற ஜனாதிபதி ரணசிங்க பிரமதாச பிரதேச மட்டத்தில் நிர்வாகம் பன்முகப்படுத்தப்படுதல் வேண்டும் என்ற அடிப்படையில் ஏற்படுத்திய முறையே **பிரதேச செயலக முறை**யாகும்.  
ரணசிங்க பிரமதாசவின் அரசாங்கம் வறுமை ஒழிப்பு, கிராமியமட்ட விருத்தி ஆகியவற்றை ஒரு புதியமட்டத்தில் ஏற்படுத்தி வந்தது. சனசக்தித் திட்டத்தை வறுமை ஒழிப்பு நடவடிக்கையாகவும், பிரதேச நிர்வாக முறையை கிராமிய அபிவிருத்தி நடவடிக்கையாகவும் அரசாங்கம் செயற்படுத்தி வந்தது. இலங்கையில் ஒல்லாந்தர் ஆட்சிக்காலத்தில் (1656–1796) ஏற்படுத்தப்பட்ட கச்சேரி முறையை (மாவட்ட செயலகம்) மாற்றி, பிரதேச மட்டத்தில் நிர்வாகம் பன்முகப்படுத்தப்படுதல் வேண்டும் என்ற அடிப்படையை நோக்காகக் கொண்டு ஏற்கனவே உதவி அரசாங்க அதிபர் பிரிவுகளாக (A.G.A.Division) இருந்த நிறுவனங்கள் பிரதேச செயலகங்களாக மாற்றியமைக்கப்பட்டன. இதன் கீழ் முன்பு அமைச்சுக்கள், திணைக்களங்கள், கச்சேரிகள் என்பவற்றால் மேற்கொள்ளப்பட்ட அலுவல்கள் பிரதேச செயலகங்களில் ஒப்படைக்கப்பட்டன.
# இலங்கையின் பிரதேச செயலகங்கள்

## பிரதேச செயலகங்களின் எண்ணிக்கை

இலங்கையில் மொத்தம் கிட்டத்தட்ட 331 பிரதேச செயலாளர் பிரிவுகள் உள்ளன. பரப்பளவு, மக்கட்தொகை போன்றவற்றை அடிப்படையாகக் கொண்டு ஒவ்வொரு மாவட்டமும் குறைந்தளவு தொடக்கம் கூடியளவு வரையான பிரதேச செயலாளர் பிரிவுகளாகப் பிரிக்கப்பட்டுள்ளன. வட மாகாணத்தில், யாழ்ப்பாண மாவட்டத்தில் இருந்து பிரித்து அமைக்கப்பட்ட கிளிநொச்சி மாவட்டம் மிகக் குறைந்த எண்ணிக்கையாக பிரதேச செயலாளர் பிரிவுகளைக் கொண்டுள்ளது. குருநாகல் மாவட்டம் மிகக்கூடிய பிரதேச செயலாளர் பிரிவுகளை உள்ளடக்கியுள்ளது.  
மாவட்ட அடிப்படையில் பிரதேச செயலாளர் பிரிவுகளின் எண்ணிக்கை கீழுள்ள அட்டவணையில் தரப்பட்டுள்ளது.  
| மொத்தம் | } |
| --- | --- |
| கொழும்பு மாவட்டம் | 13 |
| கம்பகா மாவட்டம் | 13 |
| களுத்துறை மாவட்டம் | 14 |
| கண்டி மாவட்டம் | 20 |
| மாத்தளை மாவட்டம் | 11 |
| நுவரெலியா மாவட்டம் | 05 |
| காலி மாவட்டம் | 19 |
| மாத்தறை மாவட்டம் | 16 |
| அம்பாந்தோட்டை மாவட்டம் | 12 |
| யாழ்ப்பாண மாவட்டம் | 16 |
| மன்னார் மாவட்டம் | 05 |
| வவுனியா மாவட்டம் | 04 |
| முல்லைத்தீவு மாவட்டம் | 06 |
| கிளிநொச்சி மாவட்டம் | 04 |
| மட்டக்களப்பு மாவட்டம் | 14 |
| அம்பாறை மாவட்டம் | 20 |
| திருகோணமலை மாவட்டம் | 11 |
| குருநாகல் மாவட்டம் | 30 |
| புத்தளம் மாவட்டம் | 16 |
| அனுராதபுரம் மாவட்டம் | 22 |
| பொலநறுவை மாவட்டம் | 07 |
| பதுளை மாவட்டம் | 15 |
| மொனராகலை மாவட்டம் | 11 |
| இரத்தினபுரி மாவட்டம் | 17 |
| கேகாலை மாவட்டம் | 11 |
# இலங்கையின் பிரதேச செயலகங்கள்

## எதிர்ப்பார்க்கை

இதன் மூலம் மக்கள் தமது தேவைகளை விரைவாகவும், பணவிரயமின்றியும் நிறைவேற்றிக் கொள்ளக்கூடிய வாய்ப்பை வழங்குவதுடன், துரித முன்னேற்றத்தை அடைவதும் அரசாங்கத்தின் எதிர்ப்பார்க்கையாகும்.
# இலங்கையின் பிரதேச செயலகங்கள்

## பணிகள்

- சமூகநலவிருத்தி (சுகாதாரம், நீர் விநியோகம்)
- பொருளாதார விருத்தி (விவசாயம், நீர்ப்பாசனம், கிராமிய முன்னேற்றத் திட்டங்கள், பாதை முன்னேற்றம், கைத்தொழில்)
- திட்டமிடல் நடவடிக்கைகள் (ஆண்டுத்திட்டங்கள்)
- பிறப்பு, இறப்பு விவாகப் பதிவு நடவடிக்கைகள்
- ஓய்வூதியம் வழங்கல்
- இணக்க சபைகள் மூலம் குடும்ப, சமூகப் பிரச்சினைகளைத் தீர்த்தல்
- அனுமதிப்பத்திரங்கள் வழங்குதல் (மரம், வியாபாரம், வாகனம், சாரதி)
# இலங்கையின் பிரதேச செயலகங்கள்

## நோக்கங்கள்

பிரதேச செயலகங்களின் நோக்களைப் பின்வருமாறு தொகுத்து நோக்கலாம்.
- நிர்வாகத்தைப் பன்முகப்படுத்துவதன் மூலம் கிராமிய மட்ட முன்னேற்றத்தைத் துரிதப்படுத்தல்
- பிரதேச முனெனேற்றத்தில் மக்கள் பங்குபற்றலை அதிகரித்தல்.
- மக்களின் அன்றாடத் தேவைகளை உடனுக்குடன் பூர்த்திசெய்து கொடுப்பதன் மூலம் பொருளாதார முன்னேற்றத்தை ஏற்படுத்தல்
- மக்களின் வாழ்க்கைச் செலவு, நேர விரயம், போக்குவரத்துச் செலவு என்பவற்றைக் குறைத்து வாழ்க்கைத்தரத்தைக் கூட்டுதல்.
- தேசிய முன்னேற்றத்தை எய்துவதற்கு கிராமிய முன்னேற்றம் அவசியம் என்பதால் கிராமிய மட்டத்தை விருத்தி செய்தல்
- கிராமிய மட்டத்திலான சமூக, பொருளாதார, கலாசார தகவல்களை உடனுக்குடன் பெற்றுக் கொடுத்தல்
வினைத்திறனான துரித தீர்மானங்களை எடுத்தல்
# இலங்கையின் பிரதேச செயலகங்கள்

## முக்கியத்துவம்

பிரதேச செயலகங்கள் நிறுவப்படுவதன் முக்கியத்துவத்தை சமூக. பொருளாதார முக்கியத்துவம், நிர்வாக, அரசியல் முக்கியத்துவமென இரு கட்டங்களாக வகுக்கலாம்:
# இலங்கையின் பிரதேச செயலகங்கள்

## முக்கியத்துவம்

### சமூக, பொருளாதார முக்கியத்துவம்

- மக்களின் தேவைகள் அவர்களின் வாழ்விடங்களுக்கு அருகிலேயே பூர்த்தி செய்யப்படுவதால் காலதாமதம், நேரவிரயம், போக்குவரத்துச் செலவு என்பன குறைவடையும். இதனால் அவர்களது வாழ்க்கைத் தரம் உயரும்.
- மக்களின் தேவைகள் துரிதமாக நிறைவேற்றப்படும் போது அவர்களிடம் காணப்படும் விரக்தி அமைதியின்மை என்பன நீங்கி நாடு வளம் பெறும்.
- கிராமிய மட்ட முன்னேற்றம் ஏற்படும். இதனால் ஒவ்வொரு பிரதேசத்திலும் சம அளவில் முன்னேற்றம் ஏற்பட வாய்ப்புண்டு.
- மக்கள் முன்னேற்றப்பணிகளில் சமூகச் செயற்றிட்டங்களில் பங்குபற்ற வாய்ப்புண்டாக்கிக் கொடுக்கப்படும். இதனால் மக்களின் பங்கு பற்றல் அதிகரிக்கும்.
- நாட்டிலுள்ள ஒவ்வொரு பிரதேசத்தையும் பற்றிய தகவல்களை உடனுக்குடன் பெற முடியுமானதாக இருப்பதினால் விரைவான முன்னேற்றம் ஏற்படும்.
# இலங்கையின் பிரதேச செயலகங்கள்

## முக்கியத்துவம்

### நிர்வாக அரசியல் முக்கியத்துவம்

- முன்பு கச்சேரிகள், உதவி அரசாங்க அதிபர் காரியாலயங்கள் என்பவற்றை நிர்வகிக்க வேண்டியிருந்தது. ஆனால் தற்போது பிரதேச செயலகங்களை மட்டுமே நிர்வகிக்க வேண்டி உள்ளன. இதனால் நிர்வகிப்பதும் இலகு, கட்டுப்படுத்துவதும் இலகு, தீர்மானங்களைத் துரிதமாக மேற்கொள்ளக் கூடியதாகவும் இருக்கும்.
- நிர்வாகம் பன்முகப்படுத்தப்பட்டுள்ளது. முகாமைத்துவ நோக்கில் கட்டுப்படுத்துவது இலகுவாகவும், ஒருமுகப்படுத்தப்பட்டுள்ளதாகவும் இருக்கும்.
- அரசாங்கத்தினால் மேற்கொள்ளப்படும் திட்டங்கள், தீர்மானங்கள் என்பவற்றை உடனுக்குடன் நாட்டின் பல பாகங்களுக்கும் அனுப்பிவைக்க முடியும்.
- மக்களின் பங்குபற்றல் அதிகரிப்பதனால் இவர்களின் உரிமைகள் பாதுகாக்கப்படும். அத்துடன் ஜனநாயக முறைக்கு மேலும் வலுவூட்டப்படும்.
# இலங்கையின் பிரதேச செயலகங்கள்

## மத்திய மாகாணம்

### கண்டி மாவட்டம்

1. :அக்குரணை பிரதேசச் செயலாளர் பிரிவு
1. :உடதும்பறை பிரதேசச் செயலாளர் பிரிவு
1. :உடபத்தளை பிரதேசச் செயலாளர் பிரிவு
1. :உடுநுவரை பிரதேசச் செயலாளர் பிரிவு
1. :கங்கா இகலை பிரதேசச் செயலாளர் பிரிவு
1. :கண்டி பிரதேசச் செயலாளர் பிரிவு
1. :கத்தராலியட்டை பிரதேசச் செயலாளர் பிரிவு
1. :கரிஸ்பத்துவை பிரதேசச் செயலாளர் பிரிவு
1. :குண்டசாலை பிரதேசச் செயலாளர் பிரிவு
1. :டொலுவை பிரதேசச் செயலாளர் பிரிவு
1. :தும்பனை பிரதேசச் செயலாளர் பிரிவு
1. :தெல்தோட்டை பிரதேசச் செயலாளர் பிரிவு
1. :பன்விலை பிரதேசச் செயலாளர் பிரிவு
1. :பஸ்பாகே கோரளை பிரதேசச் செயலாளர் பிரிவு
1. :பாத்ததும்பறை பிரதேசச் செயலாளர் பிரிவு
1. :பாத்ததேவாகிட்டை பிரதேசச் செயலாளர் பிரிவு
1. :பூஜாப்பிட்டிய பிரதேசச் செயலாளர் பிரிவு
1. :மினிப்பே பிரதேசச் செயலாளர் பிரிவு
1. :மெடதும்பறை பிரதேசச் செயலாளர் பிரிவு
1. :யட்டிநுவரை பிரதேசச் செயலாளர் பிரிவு
# இலங்கையின் பிரதேச செயலகங்கள்

## மத்திய மாகாணம்

### மாத்தளை மாவட்டம்

1. :அம்பன்கங்கை கோரளை பிரதேசச் செயலாளர் பிரிவு
1. :உக்குவெலை பிரதேசச் செயலாளர் பிரிவு
1. :கலேவளை பிரதேசச் செயலாளர் பிரிவு
1. :தம்புள்ளை பிரதேசச் செயலாளர் பிரிவு
1. :நாவுலை பிரதேசச் செயலாளர் பிரிவு
1. :பல்லேபொளை பிரதேசச் செயலாளர் பிரிவு
1. :மாத்தளை பிரதேசச் செயலாளர் பிரிவு
1. :யட்டவத்தை பிரதேசச் செயலாளர் பிரிவு
1. :ரத்தோட்டை பிரதேசச் செயலாளர் பிரிவு
1. :லக்கலை-பல்லேகமை பிரதேசச் செயலாளர் பிரிவு
1. :வில்கமுவை பிரதேசச் செயலாளர் பிரிவு
# இலங்கையின் பிரதேச செயலகங்கள்

## மத்திய மாகாணம்

### நுவரெலியா மாவட்டம்

1. :அம்பகமுவை பிரதேசச் செயலாளர் பிரிவு
1. :கொத்மலை பிரதேசச் செயலாளர் பிரிவு
1. :நுவரெலியா பிரதேசச் செயலாளர் பிரிவு
1. :வலப்பனை பிரதேசச் செயலாளர் பிரிவு
1. :ஹங்குரன்கெத்தை பிரதேசச் செயலாளர் பிரிவு
# இலங்கையின் பிரதேச செயலகங்கள்

## வட மாகாணம்

### யாழ்ப்பாண மாவட்டம்

1. ஊர்காவற்றுறை பிரதேசச் செயலாளர் பிரிவு
1. சங்கானை பிரதேசச் செயலாளர் பிரிவு
1. சண்டிலிப்பாய் பிரதேசச் செயலாளர் பிரிவு
1. தெல்லிப்பழை பிரதேசச் செயலாளர் பிரிவு
1. உடுவில் பிரதேசச் செயலாளர் பிரிவு
1. கோப்பாய் பிரதேசச் செயலாளர் பிரிவு
1. கரவெட்டி பிரதேசச் செயலாளர் பிரிவு
1. மருதங்கேணி பிரதேசச் செயலாளர் பிரிவு
1. பருத்தித்துறை பிரதேசச் செயலாளர் பிரிவு
1. சாவகச்சேரி பிரதேசச் செயலாளர் பிரிவு
1. நல்லூர் பிரதேசச் செயலாளர் பிரிவு
1. யாழ்ப்பாணம் பிரதேசச் செயலாளர் பிரிவு
1. வேலணை பிரதேசச் செயலாளர் பிரிவு
1. நெடுந்தீவு பிரதேசச் செயலாளர் பிரிவு
1. காரைநகர் பிரதேசச் செயலாளர் பிரிவு
# இலங்கையின் பிரதேச செயலகங்கள்

## வட மாகாணம்

### கிளிநொச்சி மாவட்டம்

- கண்டாவளை பிரதேசச் செயலாளர் பிரிவு
- கரைச்சி பிரதேசச் செயலாளர் பிரிவு
- பச்சிலைப்பள்ளி பிரதேசச் செயலாளர் பிரிவு
- பூநகரி பிரதேசச் செயலாளர் பிரிவு
# இலங்கையின் பிரதேச செயலகங்கள்

## வட மாகாணம்

### மன்னார் மாவட்டம்

1. மடு பிரதேசச் செயலாளர் பிரிவு
1. மன்னார் நகரம் பிரதேசச் செயலாளர் பிரிவு
1. மாந்தை மேற்கு பிரதேசச் செயலாளர் பிரிவு
1. முசலி பிரதேசச் செயலாளர் பிரிவு
1. நானாட்டான் பிரதேசச் செயலாளர் பிரிவு
# இலங்கையின் பிரதேச செயலகங்கள்

## வட மாகாணம்

### முல்லைத்தீவு மாவட்டம்

- மாந்தை கிழக்கு பிரதேசச் செயலாளர் பிரிவு
- கரைதுறைப்பற்று பிரதேசச் செயலாளர் பிரிவு
- ஒட்டுசுட்டான் பிரதேசச் செயலாளர் பிரிவு
- புதுக்குடியிருப்பு பிரதேசச் செயலாளர் பிரிவு
- துணுக்காய் பிரதேசச் செயலாளர் பிரிவு
# இலங்கையின் பிரதேச செயலகங்கள்

## வட மாகாணம்

### வவுனியா மாவட்டம்

- வவுனியா பிரதேசச் செயலாளர் பிரிவு
- வவுனியா வடக்கு பிரதேசச் செயலாளர் பிரிவு
- வவுனியா தெற்கு பிரதேசச் செயலாளர் பிரிவு
- வெங்கலச்செட்டிக்குளம் பிரதேசச் செயலாளர் பிரிவு
# இலங்கையின் பிரதேச செயலகங்கள்

## கிழக்கு மாகாணம்

### அம்பாறை மாவட்டம்

1. :அக்கறைப்பற்று பிரதேசச் செயலாளர் பிரிவு
1. :அட்டாளைச்சேனை பிரதேசச் செயலாளர் பிரிவு
1. :அம்பாறை பிரதேசச் செயலாளர் பிரிவு
1. :ஆலையடிவேம்பு பிரதேசச் செயலாளர் பிரிவு
1. :இறக்காமம் பிரதேசச் செயலாளர் பிரிவு
1. :உகணை பிரதேசச் செயலாளர் பிரிவு
1. :கல்முனை (தமிழ்) பிரதேசச் செயலாளர் பிரிவு
1. :கல்முனை (முசுலிம்) பிரதேசச் செயலாளர் பிரிவு
1. :காரைதீவு பிரதேசச் செயலாளர் பிரிவு
1. :சம்மாந்துறை பிரதேசச் செயலாளர் பிரிவு
1. :சாய்ந்தமருது பிரதேசச் செயலாளர் பிரிவு
1. :தமனை பிரதேசச் செயலாளர் பிரிவு
1. :திருக்கோவில் பிரதேசச் செயலாளர் பிரிவு
1. :தெகியத்தகண்டிய பிரதேசச் செயலாளர் பிரிவு
1. :நாவிதன்வெளி பிரதேசச் செயலாளர் பிரிவு
1. :நிந்தவூர் பிரதேசச் செயலாளர் பிரிவு
1. :பதியத்தலாவை பிரதேசச் செயலாளர் பிரிவு
1. :பொத்துவில் பிரதேசச் செயலாளர் பிரிவு
1. :மகா ஓயா பிரதேசச் செயலாளர் பிரிவு
1. :லகுகலை பிரதேசச் செயலாளர் பிரிவு
# இலங்கையின் பிரதேச செயலகங்கள்

## கிழக்கு மாகாணம்

### மட்டக்களப்பு மாவட்டம்

1. :ஏறாவூர் நகரம் பிரதேசச் செயலாளர் பிரிவு
1. :ஏறாவூர்ப் பற்று பிரதேசச் செயலாளர் பிரிவு
1. :காத்தான்குடி பிரதேசச் செயலாளர் பிரிவு
1. :கோறளைப் பற்று தெற்கு பிரதேசச் செயலாளர் பிரிவு
1. :கோறளைப் பற்று பிரதேசச் செயலாளர் பிரிவு
1. :கோறளைப் பற்று மத்தி பிரதேசச் செயலாளர் பிரிவு
1. :கோறளைப் பற்று மேற்கு பிரதேசச் செயலாளர் பிரிவு
1. :கோறளைப் பற்று வடக்கு பிரதேசச் செயலாளர் பிரிவு
1. :போரதீவுப்பற்று பிரதேசச் செயலாளர் பிரிவு
1. :மண்முனை தெற்கும் எருவில் பற்றும் பிரதேசச் செயலாளர் பிரிவு
1. :மண்முனை தென் மேற்கு பிரதேசச் செயலாளர் பிரிவு
1. :மண்முனை மேற்கு பிரதேசச் செயலாளர் பிரிவு
1. :மண்முனை வடக்கு பிரதேசச் செயலாளர் பிரிவு
1. :மண்முனைப் பற்று பிரதேசச் செயலாளர் பிரிவு
# இலங்கையின் பிரதேச செயலகங்கள்

## கிழக்கு மாகாணம்

### திருகோணமலை மாவட்டம்

1. :கந்தளாய் பிரதேசச் செயலாளர் பிரிவு
1. :கிண்ணியா பிரதேசச் செயலாளர் பிரிவு
1. :குச்சவெளி பிரதேசச் செயலாளர் பிரிவு
1. :கோமரங்கடவல பிரதேசச் செயலாளர் பிரிவு
1. :சேருவிலை பிரதேசச் செயலாளர் பிரிவு
1. :தம்பலகாமம் பிரதேசச் செயலாளர் பிரிவு
1. :திருகோணமலை பிரதேசச் செயலாளர் பிரிவு
1. :பதவிசிறிபுர பிரதேசச் செயலாளர் பிரிவு
1. :மூதூர் பிரதேசச் செயலாளர் பிரிவு
1. :மொரவெவ பிரதேசச் செயலாளர் பிரிவு
1. :வெருகல் - ஈச்சிலம்பத்தை பிரதேசச் செயலாளர் பிரிவு
# இலங்கையின் பிரதேச செயலகங்கள்

## சப்ரகமுவா மாகாணம்

### கேகாலை மாவட்டம்

- அரநாயக்கா பிரதேசச் செயலாளர் பிரிவு
- புலத்கொகுபிட்டிய பிரதேசச் செயலாளர் பிரிவு
- தெகியோவிட்டை பிரதேசச் செயலாளர் பிரிவு
- தெரனியாகலை பிரதேசச் செயலாளர் பிரிவு
- கலிகமுவை பிரதேசச் செயலாளர் பிரிவு
- கேகாலை பிரதேசச் செயலாளர் பிரிவு
- மாவனல்லை பிரதேசச் செயலாளர் பிரிவு
- றம்புக்கணை பிரதேசச் செயலாளர் பிரிவு
- ருவான்வெல்லை பிரதேசச் செயலாளர் பிரிவு
- வறக்கப்பொலை பிரதேசச் செயலாளர் பிரிவு
- எட்டியாந்தோட்டை பிரதேசச் செயலாளர் பிரிவு
# இலங்கையின் பிரதேச செயலகங்கள்

## சப்ரகமுவா மாகாணம்

### இரத்தினபுரி மாவட்டம்

- அயகமை பிரதேசச் செயலாளர் பிரிவு
- பலாங்கொடை பிரதேசச் செயலாளர் பிரிவு
- எகலியகொடை பிரதேசச் செயலாளர் பிரிவு
- எலபாத்தை பிரதேசச் செயலாளர் பிரிவு
- எம்பிலிபிட்டியா பிரதேசச் செயலாளர் பிரிவு
- கொடகவளை பிரதேசச் செயலாளர் பிரிவு
- இம்புல்பே பிரதேசச் செயலாளர் பிரிவு
- காவத்தை பிரதேசச் செயலாளர் பிரிவு
- கலவானை பிரதேசச் செயலாளர் பிரிவு
- கிரியெல்லை பிரதேசச் செயலாளர் பிரிவு
- கொலொன்னை பிரதேசச் செயலாளர் பிரிவு
- குருவிட்டை பிரதேசச் செயலாளர் பிரிவு
- நிவித்திகலை பிரதேசச் செயலாளர் பிரிவு
- ஒபநாயக்கா பிரதேசச் செயலாளர் பிரிவு
- பெல்மதுளை பிரதேசச் செயலாளர் பிரிவு
- இரத்தினபுரி பிரதேசச் செயலாளர் பிரிவு
- வெளிகேபொலை பிரதேசச் செயலாளர் பிரிவு
# இலங்கையின் பிரதேச செயலகங்கள்

## ஊவா மாகாணம்

### பதுளை மாவட்டம்

- பதுளை பிரதேசச் செயலாளர் பிரிவு
- பண்டாரவளை பிரதேசச் செயலாளர் பிரிவு
- எல்லை பிரதேசச் செயலாளர் பிரிவு
- ஹல்துமுல்லை பிரதேசச் செயலாளர் பிரிவு
- ஆலி-எலை பிரதேசச் செயலாளர் பிரிவு
- அப்புத்தளை பிரதேசச் செயலாளர் பிரிவு
- கந்தகெட்டிய பிரதேசச் செயலாளர் பிரிவு
- லுணுகலை பிரதேசச் செயலாளர் பிரிவு
- மகியங்கனை பிரதேசச் செயலாளர் பிரிவு
- மீகாககிவுலை பிரதேசச் செயலாளர் பிரிவு
- பசறை பிரதேசச் செயலாளர் பிரிவு
- றிதிமாலியத்தை பிரதேசச் செயலாளர் பிரிவு
- சொரணாதோட்டை பிரதேசச் செயலாளர் பிரிவு
- ஊவா பறணகமை பிரதேசச் செயலாளர் பிரிவு
- வெலிமடை பிரதேசச் செயலாளர் பிரிவு
# இலங்கையின் பிரதேச செயலகங்கள்

## ஊவா மாகாணம்

### மொனராகலை மாவட்டம்

- படல்கும்புரை பிரதேசச் செயலாளர் பிரிவு
- பிபிலை பிரதேசச் செயலாளர் பிரிவு
- புத்தலை பிரதேசச் செயலாளர் பிரிவு
- கதிர்காமம் பிரதேசச் செயலாளர் பிரிவு
- மதுள்ளை பிரதேசச் செயலாளர் பிரிவு
- மெதகமை பிரதேசச் செயலாளர் பிரிவு
- மொனராகலை பிரதேசச் செயலாளர் பிரிவு
- செவனகலை பிரதேசச் செயலாளர் பிரிவு
- சியம்பலான்டுவை பிரதேசச் செயலாளர் பிரிவு
- தனமல்விலை பிரதேசச் செயலாளர் பிரிவு
- வெல்லவாய பிரதேசச் செயலாளர் பிரிவு
# இலங்கையின் பிரதேச செயலகங்கள்

## வடமத்திய மாகாணம்

### அநுராதபுரம் மாவட்டம்

- கல்னேவை பிரதேசச் செயலாளர் பிரிவு
- கலன்பிந்துனுவெவை பிரதேசச் செயலாளர் பிரிவு
- கொரவப்பொத்தானை பிரதேசச் செயலாளர் பிரிவு
- இபலோகமை பிரதேசச் செயலாளர் பிரிவு
- ககட்டகஸ்திகிலியை பிரதேசச் செயலாளர் பிரிவு
- கெப்பிட்டிக்கொல்லாவை பிரதேசச் செயலாளர் பிரிவு
- கெக்கிராவை பிரதேசச் செயலாளர் பிரிவு
- மகாவிலாச்சி பிரதேசச் செயலாளர் பிரிவு
- மதவாச்சி பிரதேசச் செயலாளர் பிரிவு
- மிகிந்தலை பிரதேசச் செயலாளர் பிரிவு
- நாச்சாதுவை பிரதேசச் செயலாளர் பிரிவு
- நொச்சியாகமை பிரதேசச் செயலாளர் பிரிவு
- நுவரகமை பலாத்தை மத்தி பிரதேசச் செயலாளர் பிரிவு
- நுவரகமை பலாத்தை கிழக்கு பிரதேசச் செயலாளர் பிரிவு
- பதவியா பிரதேசச் செயலாளர் பிரிவு
- பலாகலை பிரதேசச் செயலாளர் பிரிவு
- பலுகஸ்வெவை பிரதேசச் செயலாளர் பிரிவு
- இராஜாங்கனை பிரதேசச் செயலாளர் பிரிவு
- இறம்பாவை பிரதேசச் செயலாளர் பிரிவு
- தலாவை பிரதேசச் செயலாளர் பிரிவு
- தம்புத்தேகமை பிரதேசச் செயலாளர் பிரிவு
- திறப்பனை பிரதேசச் செயலாளர் பிரிவு
# இலங்கையின் பிரதேச செயலகங்கள்

## வடமத்திய மாகாணம்

### பொலன்னறுவை மாவட்டம்

- திம்புலாகலை பிரதேசச் செயலாளர் பிரிவு
- எலகெரை பிரதேசச் செயலாளர் பிரிவு
- இங்குராகொடை பிரதேசச் செயலாளர் பிரிவு
- இலங்காபுரம் பிரதேசச் செயலாளர் பிரிவு
- மெதிரிகிரியை பிரதேசச் செயலாளர் பிரிவு
- தமன்கடுவை பிரதேசச் செயலாளர் பிரிவு
- வெலிக்கந்தை பிரதேசச் செயலாளர் பிரிவு